open-index/open-wikipedia-markdown huggingface dataset:
Ranniku- ja mereturism

**Ranniku- ja mereturism** (ingl *coastal and maritime tourism*) on turismisektor, mille peamine tegevus toimub vastavalt kas ranniku- või merepiirkonnas. Rannikuturism toimub rannikualadel (maismaal ja kaldaäärsetel veealadel), ning hõlmab näiteks ujumist, surfamist, päevitamist, mereäärsetes hotellides viibimist. Mereturism toimub merel, mis jääb rannikualadest kaugemale. Mereturismi alla kuuluvad näiteks paadisõit, purjetamine, kruiisid. Kuna mereturism hõlmab ka tegevusi, ettevõtteid jms, mis asuvad maismaal, loetakse ka neid mereturismi osaks. 

## Keskkonnamõju
Turism on lai majandusharu ning seetõttu tuleb erilist tähelepanu pöörata selle keskkonnamõjule. Ranniku- ja mereturism, eelkõige rannikuturism, toimub üldjuhul kohtades, kus on suur bioloogiline mitmekesisus. See eeldab head kliimat, värsket õhku, puhast vett, päikest, rikkumata loodust. Selleks, et seda ala säilitada ja kaitsta turismi halva mõju eest, on vaja kõrgetasemelist kaitset ja plaani. Vastasel juhul võib turismiga kaasneda ulatuslik negatiivne mõju elupaikade terviklikkusele ja ohustatud liikidele. Üks Maailma Looduse Fondi suurimaid murekohti ongi just ranniku- ja mereturismi keskkonnamõju. 

Rannikualade peamised probleemid on metsade üleraie, suurenenud magevee tarbimine, veereostus, vetikate vohamine, piirkondade ülearenemine, võõrliigid, kohaliku ökosüsteemi hävimine, liikide väljasuremine, ülepüük, erosioon ja mürareostus 

## Tuntud ranniku- ja mereturismi piirkonnad
Ranniku- ja mereturismi tuntumad piirkonnad on järgmised ;:

* Korallide kolmnurk: Indoneesia, Malaisia ja Filipiinide piirkond, Paapua Uus-Guinea ja Saalomoni saared, Fidži
* Austraalia
* Ida-Aafrika: Keenia, Tansaania, Mosambiik
* Kesk-Ameerika Vaikse ookeani rannik: Costa Rica, Panama, Nicaragua
* Vahemeri (täpsemalt Aadria ja Joonia mere piirkonnad): Kreeka, Itaalia, Horvaatia, Montenegro, Albaania, Sloveenia

## Ranniku- ja mereturism Euroopas
Ranniku- ja mereturism on väga tähtis turismisektor Euroopas. Ranniku- ja mereturismi tähtsus Euroopa turismisektoris tuleneb külastajate arvu suurenemisest rannikualadel, mis on tuntud tänu oma mitmekülgsusele, ilule ja rohkele kultuurile. Sektor on tööjõuturul oluline, sest annab tööd ligi 3,2 miljonile inimesele ja moodustab suure osa meremajandusest oma kogulisandväärtusega, mis on umbes 183 miljardit eurot. Ligikaudu pooled Euroopa hotellidest asetsevad merega ääristatud aladel. 

Ranniku- ja mereturismi sektor on seotud EL-i meremajanduse kasvu strateegiaga, olles selle mõjukas osa. Seda peetakse Euroopa arendamisel tähelepanuväärseks ja uuenduslikuks valdkonnaks. Selle märkimisväärne kogulisandväärtus ja tööhõive on põhjused, miks ranniku- ja mereturism on kujunenud merenduses suurimaks sektoriks. Prognoositakse, et see sektor kasvab 2020. aastaks paari protsendi võrra. Üksnes kruiisiturismi sektor, mille aastakäive oli 15,5 miljardit eurot, pakkus 2012. aastal tööd 330 000 inimesele. Eeldatakse, et selle kasv on püsiv. 

## Vaata ka
*Rannaturism

## Viited
Silvi

**Silvi** on Eestis levinud naisenimi, tuletis nimest Silvia.

2018. aasta 1. jaanuari seisuga oli Eestis eesnimi Silvi 1850 naisel. Silvi oli populaarsuselt 98. naisenimi. Silvi oli keskmiselt 69 aasta vanune (mediaanvanus oli 70). Kõige populaarsem oli eesnimi Silvi vanuserühmas 75–79, kus neid oli 10 000 elaniku kohta 62,25.

## Nime kandjaid
* Silvi Ait
* Silvi Kalda
* Silvi Liiva
* Silvi Mets
* Silvi Oja
* Silvi Pilt
* Silvi Roomets
* Silvi Saarlo
* Silvi Salupere
* Silvi Teesalu
* Silvi Tenjes
* Silvi Vare
* Silvi Vrait
* Silvi Väli
* Silvi Väljal

## Viited
Elektron (ansambel)

**Elektron** oli Eesti džässansambel.

## Koosseis
*Igors Graps (trompet)
*Hans Hindpere (klahvpillid)
*Ants Toomingas (bass)
*Gennadi Taniel (altviiul)
*Tiit Varts (tenor- ja altsaksofon)
*Eri Klas (trummid)..

## Viited
Esto Libre!

**Esto Libre!** on Tallinnas tegutsev Eesti rokkansambel.

## Koosseis
*Indrek Poolak – laul
*Tõnno Piigli – kitarr
*Kait Kuus – bass
*Mart Mikson – bass
*Urmas Linnamägi – klahvpillid
*Tarmo Sillaots – klahvpillid
*Uku Vasemägi (trummid).

## Viited

## Välislingid
*Ansambel Facebookis
Eterniit (ansambel)

**Eterniit** on Eesti punkansambel.

Ansambli kõik liikmed õpivad või on õppinud Tartu ülikoolis geoloogiat.

## Koosseis
*Tõnn – vokaal
*Junn – vokaal
*Pets – kitarr
*Paat – bass
*Njumtak – trummid
*Päärn – trompet 

## Viited

## Välislingid
*Ansambel Facebookis
Nörten-Hardenberg

**Nörten-Hardenberg** on vald Saksamaal Alam-Saksi liidumaal Northeimi kreisis. Valla pindala on 54,08 km². 31. detsembril 2017 elas seal 8178 inimest.

Vald asub Leine jõe ääres, umbes 10 km Northeimist edelas ja 10 km Göttingenist põhjas. Keskus paikneb Nörtener Waldi jalamil, kuid suured osad vallast on Leinegrabenis, Sollingi ja Harzi vahelisel madalikul.

## Ajalugu

Hardenbergi loss, esmamainitud 1101. aastal, ehitati Mainzi kuurvürstide poolt. Nende ministeriaalid (või burgmannid) olid Rosdorfi isandad, kes saadeti välja 1287. aastal, nende järglased olid Thüdinghauseni (Moringeni lähedal) isandad, kes võtsid nime *Hardenbergi rüütlid* (neid ei tohi segi ajada Vestfaali Hardenbergi lossi aadliperekonnaga Velberti lähedalt, kes hääbusid 1450. aastal). Üks haru läks 1340. aasta paiku Taani, hääbus hiljem, Anne Hardenberg kuulus sinna. Perekond omandas veel varandust Nörten-Hardenbergi lähedal, samuti teistes Põhja-Saksamaa piirkondades. 1409. aastast alates jagunes Hardenbergi loss perekonna kahe haru vahel. 1698. aastal äikeses osaliselt hävinuna jäeti loss 1720. aastal maha ja muutus vareks. 1778. aastal krahvideks ülendatud Hardenbergi perekond, kelle kõige silmapaistvamad liikmed olid Preisi peaminister Karl August von Hardenberg ja luuletaja Novalis, on siiani pärandvara omanik. 1710. aastast elab perekond naabruses mõisahoones. 1700. aastal asutasid nad Hardenberg-Wiltheni piiritusetehase, mis on täna Saksamaa suuruselt teine alkoholitootja.


Burg Hardenberg Merian 1648.jpg|Hardenbergi loss, 1648
Burg Hardenberg und Gut.jpg|Hardenbergi lossi vare
Hardenberg Vorderhaus.jpg|Hardenbergi mõisahoone
Noerten Kirche Martin.JPG|Katoliku kirik


## Viited

## Välislingid

* www.noerten-hardenberg.de
Oldenburgi kreis

**Oldenburgi kreis** (saksa: *Landkreis Oldenburg*) on kreis Saksamaal Alam-Saksi liidumaal.

Kreis külgneb (idast ja päripäeva) Diepholzi, Vechta, Cloppenburgi ja Ammerlandi kreisi, Oldenburgi linna, Wesermarschi kreisi ja Delmenhorsti linnaga.

Kreisi pindala on 1063 km². 31. detsembril 2017 elas seal 129 924 inimest.

Kreis paikneb Oldenburgi ja Bremeni linnastute vahel.

## Ajalugu

Oldenburgi kreis loodi 1933. aastal. 1988. aastani oli halduskeskus Oldenburgi linnas. Sealtpeale on keskus Wildeshausen.

## Loodus

Hunte jõgi voolab läbi kreisi lõunast põhja.

## Linnad ja vallad

Linnad:
# Wildeshausen
Vabad vallad:
# Dötlingen
# Ganderkesee
# Großenkneten
# Hatten
# Hude
# Wardenburg

*[[Samtgemeinde]]:*
# Samtgemeinde Harpstedt
## Beckeln
## Colnrade
## Dünsen
## Groß Ippener
## Harpstedt1
## Kirchseelte
## Prinzhöfte
## Winkelsett

1*Samtgemeinde* keskus

## Viited

## Välislingid

* Kreisi veebileht
Puu (andmestruktuur)

**Puu** on infotehnoloogias hierarhiline andmestruktuur, kus andmed on paigutatud puukujuliselt. 

Puu koosneb tippudest (*nodes*) ja kaartest, mis on teatud ka servadena (*edges*), mis ühendavad tippe. Tipud, mis on ühendatud kaarega üleval asuva tipu külge on alamtipud või teatud ka kui lapsed (*childs*) ja üleval asuv tipp on sel juhul vanem (*parent*). Kõige ülemine tipp on juurtipp (*root*). Tippu, millel ei ole lapsi, nimetatakse leheks (*leaf*). Liikudes tipust järjest üles jõuame juurtippu. Esivanemad on kõik tipud, mis jäävad juurtipu ja vaadeldava juure vahele. 

Puu kõrgus (*tree height*) on pikim tee lehest juureni. Järjestatud puu korral on defineeritud juur ja otse juurega ühendatud tipud on esimese taseme tipud (*first level nodes*, juure lapsed), esimese taseme tippudega otse ühendatud tipud on teise taseme tipud (esimese taseme tippude lapsed) jne ning laste järjekord vasakut paremale on oluline. Mets on vähemalt kahest puust koosnev puude kogum.

## Kahendpuu
Kahendpuu on selline andmestruktuur, kus igal tipul võib olla mitte ühtegi, üks või kaks alamtippu ja alamtippude järjekord on oluline. Kahend-otsingupuu (binary search tree) on kahendpuu, mis on järjestatud. Tipust vasakul on alati väiksem suurus ja tipust paremal suurem suurus.

Sellisest puust otsides võrreldakse otsitavat väärtust juurega, kui otsitav väärtus võrdub juure väärtusega, siis väärtus eksisteerib, kui aga juure väärtus ei võrdu otsitavaga, siis võrreldakse väärtust edasi, vastavalt kas vasaku või parema tippude hulgast kuni jõutakse leheni. Kui otsitav väärtus on võrdne mõne tipu väärtusega, siis on otsitav element olemas, kui aga ei leidu võrdset väärtust, siis otsitavat elementi ei ole. Selline otsimise viis on kordi kiirem kui oleks näiteks ahelloendi või massiivi läbivaatamine.

## Puud graafiteoorias

Graafi nimetatakse puuks, kui ta on sidus ja ei sisalda tsükleid. Mets on graaf, mille kõik komponendid on puud. Puu rippuvad tipud on lehed ja ülejäänud on sisetipud.

Sidusa graafi toespuuks nimetatakse sellist alamgraafi, mis sisaldab kõiki tippe ja on puu. Tegu on andmestruktuurina väga olulise graafiga, sest toespuu abil saame rakendada mitmeid algoritme nagu Primi algoritm ja Kruskali algoritm. Nende abil saab leida lühimat teed läbides kõik antud punktid teel.

Kaalutud puu on puu, mille igale servale on antud kaal, puude kaalustamine on kasulik, kuna see aitab juba eelpool mainitud kahte algoritmi rakendada, kuid ka näiteks Dijkstra algoritmi, mis aitab leida lihtsalt lühima tee ühest graafi tipust teise.

## Viited
Steve Mounié

**Steve Mounié** (sündinud 29. septembril 1994 Parakous) on Benini jalgpallur. Ta mängib ründajana Prantsusmaa kõrgliigaklubis Brest ja Benini jalgpallikoondises. Ta on klubi meeskonna kapten.

Ta alustas karjääri Prantsusmaa klubis Montpellier, mille noorteakadeemiaga liitus ta 2009. aastal. Debüüdi klubi esindusmeeskonnas tegi ta 28. oktoobril 2014 Prantsusmaa karikamängus Ajaccio vastu. Prantsusmaa kõrgliigas tegi ta debüüdi 8. augustil 2015 mängus Angersi vastu. Hooaja 2015–16 veetis ta põhiliselt Prantsusmaa esiliiga klubis Nîmes, lüües 32 mänguga kokku 11 väravat. Hooajal 2016–17 kindlustas ta juba koha Montpellier' põhimeeskonnas, lüües sel hooajal Prantsusmaa kõrgliigas koguni 14 väravat.

5. juulil 2017 liitus ta äsja Premier League'i tõusnud Huddersfield Towniga, kellega sõlmis nelja-aastase lepingu. Huddersfield Town ostis Mounié 13 miljoni euro eest, mis oli klubi rekordost. Debüüdi klubi meeskonnas tegi ta 12. augustil mängus Crystal Palace'i vastu ning lõi selles mängus kaks väravat, aidates Huddersfield Towni 2:0 võiduni. Hooajal 2017/18 lõi ta Inglismaa kõrgliigas kokku seitse väravat. Huddersfield Townis mängis ta kokku kolm hooaega, millest viimasel Inglismaa esiliigas.

2020. aasta septembris sõlmis ta lepingu Brestiga.

Benini jalgpallikoondises debüteeris Mounié 2015. aastal. Koondisekarjääri esimese värava lõi ta oma kolmandas koondisemängus 23. märtsil 2016 Aafrika rahvaste karikavõistluste valikmängus Lõuna-Sudaani vastu. Ta kuulus Benini koondisse 2019. aasta Aafrika rahvaste karikavõistlustel.

## Viited

## Välislingid
Bob Einstein

**Stewart Robert** "**Bob**" **Einstein** (20. november 1942 Los Angeles, California – 2. jaanuar 2019 Indian Wells, California) oli USA filminäitleja.

## Viited
Brad Richardson

**Bradley Benjamin Stanley Richardson** (sündinud 4. veebruaril 1985 Belleville'is Ontario provintsis) on Kanada jäähokimängija, kes mängib keskründajana NHL-i klubis Vancouver Canucks.

2001. aastal hakkas ta mängima noorteliiga Ontario Hockey League'i klubis Owen Sound Attack.

2003. aastal valis Colorado Avalanche ta NHL-i ''draft''is 163. valikuna. NHL-is tegi ta debüüdi hooajal 2005–06.

Aastatel 2008–2013 mängis ta Los Angeles Kingsis, kellega võitis 2012. aastal Stanley karika, ja 2013–2015 Vancouver Canucksis.

2015. aasta juulis liitus ta Arizona Coyotesiga, kus mängis kokku viis hooaega.

2020. aasta oktoobris sõlmis ta üheaastase lepingu Nashville Predatorsiga. 2021. aasta septembris sõlmis ta üheaastase lepingu Calgary Flamesiga. 2022. aasta märtsis naasis ta Vancouver Canucksi.

## Viited

## Välislingid
* Brad Richardson NHL.com lehel
* Brad Richardson lehel hockeydb.com
Miro Heiskanen

**Miro Heiskanen** (sündinud 18. juulil 1999 Espoos) on Soome jäähokimängija. Ta mängib kaitsjana NHL-i klubis Dallas Stars.

Ta alustas karjääri Soome kõrgliiga klubis HIFK. Debüüdi Soome kõrgliigas tegi ta hooajal 2016–17.

2017. aastal valis Stars ta NHL-i ''draft''is kolmanda valikuna. Sama aasta juulis sõlmis ta Starsiga kolmeaastase lepingu, kuid jäi hooajaks 2017–18 veel HIFK-isse. Sel hooajal valiti ta Soome liiga parimaks kaitsjaks.

NHL-is tegi ta debüüdi 4. oktoobril 2018 mängus Arizona Coyotesi vastu. NHL-i karjääri esimese värava lõi ta 25. oktoobril mängus Anaheim Ducksi vastu.

2019. aastal valiti ta Starsi ajaloo teise uustulnukana NHL-i tähtede mängule. Samal hooajal valiti ta uustulnukate sümboolsesse koosseisu (*[[NHL All-Rookie Team]]*). Hooajal 2019–20 jõudis ta Starsiga Stanley karikavõistluste finaali, kus kaotati Tampa Bay Lightningile. Hooaja 2019–20 väljalangemismängudes jäi Heiskaneni arvele 6 väravat ja 20 väravasöötu, millega oli ta Starsi kõige resultatiivsem mängija. Ühe hooaja väljalangemismängudes oli enne teda rohkem punkte teeninud ainult kolm mängijat. 2021. aasta oktoobris jõudis Heiskanen Starsi ajaloo kõikidest kaitsemängijatest kõige kiiremini 100. punkti tähiseni.

2016. aastal tuli Heiskanen Soome kuni 18-aastaste koondisega omavanuste maailmameistriks. 2017. aastal toimunud kuni 18-aastaste maailmameistrivõistlustel valiti Heiskanen turniiri parimaks kaitsemängijaks ja turniiri sümboolsesse koosseisu, kuid finaalis tuli võtta vastu kaotus USA eakaaslastelt. 2022. aastal tuli ta Soome jäähokikoondisega maailmameistriks. Enne seda oli ta Soome koondise koosseisu osalenud ka 2018. aasta taliolümpiamängudel ja 2018. aasta maailmameistrivõistlustel.

## Viited

## Välislingid
* Miro Heiskanen NHL.com lehel
* Miro Heiskanen hockeydb.com lehel
Ryan Strome

**Ryan Edward Strome** (sündinud 11. juulil 1993 Mississaugas Ontario provintsis) on Kanada jäähokimängija. Ta mängib NHL-i klubis Anaheim Ducks ründajana paremäärel.

Strome alustas karjääri Greater Toronto Hockey League'i klubis Toronto Marlboros. Seejärel mängis ta Ontario Hockey League'i klubides Barrie Colts ja Niagara IceDogs.

2011. aastal valis New York Islanders ta NHL-i ''draft''is viienda valikuna. Ta mängis enne Islandersiga liitumist esmalt Islandersi noorteklubis Bridgeport Sound Tigers American Hockey League'is. NHL-is tegi ta debüüdi hooajal 2013–14. Oma NHL-i karjääri esimese värava lõi ta 6. jaanuaril 2014 mängus Dallas Starsi vastu.

2017. aasta juunis liitus ta Edmonton Oilersiga, kui ta vahetati ründaja Jordan Eberle'i vastu.

2018. aasta novembris siirdus ta New York Rangersisse, kui ta vahetati Ryan Spooneri vastu. Hooajal 2021/22 lõi Strome NHL-is 21 väravat, mis oli NHL-is tema seni parim tulemus.

2022. aasta juulis sõlmis ta viieaastase lepingu Anaheim Ducksiga.

2012. aastal võitis Strome Kanada kuni 20-aastaste koondisega juunioride maailmameistrivõistlustel pronksmedali.

Ka tema noorem vend Dylan Strome mängib NHL-is.

## Viited

## Välislingid
* Ryan Strome NHL.com lehel
* Ryan Strome hockeydb.com lehel
Dominik Simon

**Dominik Simon** (sündinud 8. augustil 1994 Prahas) on Tšehhi jäähokimängija, kes mängib ründajana Tšehhi kõrgliigaklubis Praha Sparta.

Ta alustas profikarjääri hooajal 2012–13 Tšehhi kõrgliiga klubis Sparta Praha. Hooajal 2014–15 mängis ta teises Tšehhi kõrgliiga klubis, Plzeňis.

2015. aastal valis Pittsburgh Penguins ta NHL-i ''draft''is 137. valikuna. Esimesed kaks hooaega veetis ta põhiliselt Penguinsi noorteklubis Wilkes-Barre/Scranton Penguins American Hockey League'is. Debüüdi NHL-is tegi ta 13. märtsil 2016 mängus New York Rangersi vastu. Esimese värava lõi ta NHL-is 14. jaanuaril 2018, kui mängiti taas Rangersiga.

2020. aasta oktoobris sõlmis ta üheaastase lepingu Calgary Flamesiga. 2021. aasta juulis naasis ta Penguinsi. 2022. aasta märtsis kaubeldi ta koos Zach Aston-Reesega Rickard Rakelli vastu Anaheim Ducksi, kus Simon mängis kuni hooaja lõpuni.

2022. aasta septembris naasis Simon oma esimese koduklubi, Praha Sparta juurde ja sõlmis klubiga kaheaastase lepingu.

2022. aasta maailmameistrivõistlustel võitis Simon Tšehhi jäähokikoondise koosseisus pronksmedali. Ta kuulus Tšehhi koondisse ka 2015. ja 2019. aasta maailmameistrivõistlustel.

## Viited

## Välislingid
* Dominik Simon NHL.com lehel
* Dominik Simon hockeydb.com lehel
Darren Helm

**Darren Helm** (sündinud 21. jaanuaril 1987 St. Andrewsis Manitoba provintsis) on Kanada jäähokimängija, kes mängib NHL-i klubis Colorado Avalanche ründajana vasakäärel.

2005. aastal valis Detroit Red Wings ta NHL-i ''draft''is 132. valikuna. Enne seda mängis ta Western Hockey League'i klubis Medicine Hat Tigers, kuhu jäi kuni 2007. aastani. Red Wingsiga liitus ta hooajal 2007–08. Esimesed kaks hooaega veetis ta põhiliselt Red Wingsi noorteklubis Grand Rapids Griffins American Hockey League'is.

2008. aastal võitis ta Red Wingsiga Stanley karika. Järgmisel hooajal kaotati Stanley karika finaalis Pittsburgh Penguinsile. Red Wingsis mängis ta kokku 14 aastat, osaledes 744 põhihooaja mängus. Individuaalselt oli tema edukaim hooaeg NHL-is olnud 2014–15, kui ta lõi põhihooajal 15 väravat ja kogus kokku 33 punkti.

2021. aasta juulis sõlmis ta üheaastase lepingu Colorado Avalanche'iga.

2007. aastal tuli Helm Kanada kuni 20-aastaste koondisega juunioride maailmameistriks.

## Viited

## Välislingid
* Darren Helm NHL.com lehel
* Darren Helm hockeydb.com lehel
Rumalus

**Rumalus** on vähene vaimne võimekus, mida võib kirjeldada kui piiratud intellekti.

Inimest peetakse rumalaks, kui ta on võimetu asjadest aru saama ja ratsionaalselt mõtlema ning tema teadmiste ulatus on tugevalt piiratud. Samas võidakse rumalaks nimetada ka tegu. Seda siis, kui terve mõistuse kohaselt ei ole tegu mingilgi viisil mõistlikuks peetav.

Üks tuntumaid tsitaate rumaluse kohta on, et: "lõpmatud on vaid maailmaruum ja inimlik rumalus, seejuures on mul kahtlused esimese lõpmatuse suhtes". Seda on atributeeritud Albert Einsteinile, kuid selle tegelik päritolu on teadmata.

Rumalust võib põhjustada vähene haridus, vaimne alaareng, dementsus, jne. Rumaluse vastand on tarkus.

## Inimrumaluse põhiseadused
Itaalia majandusajaloolane Carlo M. Cipolla (1922–2000) on kirjutanud essee "Inimrumaluse põhiseadused" ("The Basic Laws of Human Stupidity"), kus ta käsitleb rumalust, vaadeldes rumalaid inimesi ühiskondliku grupina, mis on märksa mõjukam kui suurorganisatsioonid nagu maffia ja sõjatööstus, suutes ilma reeglite, juhtide ja manifestideta tegutseda ülimalt mõjukalt ning uskumatu koordineeritusega.

Cipolla viis rumaluse põhiseadust on järgmised:
# *Alati ja paratamatult alahindab igaüks parasjagu tegutsevate rumalate indiviidide arvu.*
# *Tõenäosus, et konkreetne inimene on rumal, ei sõltu selle inimese mistahes muudest omadustest.*
# *Rumal inimene on inimene, kes teeb teisele inimesele või inimeste rühmale kahju, saamata sellest ise mingit kasu ja võib-olla isegi saades samuti kahju.*
# *Mitterumalad inimesed alahindavad alati rumalate üksikisikute võimet tekitada kahju. Eriti püsivalt unustavad mitterumalad inimesed, et igal ajal, igas kohas ja mistahes asjaoludel on rumalate inimestega mistahes tehingute või suhete sõlmimine kulukas viga.*
# *Rumal inimene on kõige ohtlikumat laadi inimene.*

Cipolla järgi peab inimkäitumist uurides arvestama kasu ja kahjuga, mida indiviid põhjustab a) iseendale ja b) teistele.

Selle põhjal saame joonistada kõrvaloleva graafiku, kus esimene faktor on abstsissil ja teine ordinaatteljel, ning kujutada nii nelja inimrühma, lisarühmaga telgede ristumispunkti ümber:
* Intelligentsed inimesed (ülal paremal), kes panustavad ühiskonda ja tasakaalustavad oma panuse vastastikuse kasuga.
* Abitud inimesed (ülal vasakul), kes panustavad ühiskonda, kuid keda ühiskond ära kasutab (eriti röövlid); samas väärib tähelepanu, et eetilistel põhjustel võivad sellesse rühma vabatahtlikult ja teadlikult kuuluda äärmuslikud altruistid ja patsifistid.
* Röövlid (all paremal), kes järgivad omakasu isegi siis, kui see kahjustab ühiskonna kui terviku heaolu.
* Rumalad inimesed (all vasakul), kelle pingutused kahjustavad nii nende endi kui ka teiste huve.
* Saamatud inimesed (keskel).

## Vaata ka

* Darwini auhind
* Avidya

## Viited
Jacob de la Rose

**Jacob Waldemar de la Rose** (sündinud 20. mail 1995 Arvikas) on Rootsi jäähokimängija, kes mängib keskründajana Rootsi kõrgliiga klubis Färjestad.

Ta alustas karjääri Rootsi klubis Leksands. Hooajal 2011–12 tegi ta klubi meeskonnas debüüdi Rootsi esiliigas.

2013. aastal valis Montreal Canadiens ta NHL-i ''draft''is 34. valikuna. Canadiensi meeskonnaga liitus ta hooajal 2014–15.

2018. aasta oktoobris liitus ta Detroit Red Wings. 2019. aasta novembris siirdus ta St. Louis Bluesi.

2021. aasta juunis naasis ta Rootsi, sõlmides kolmeaastase lepingu Färjestadiga.

2018. aastal tuli ta Rootsi jäähokikoondisega maailmameistriks.

Ka tema vanem vend Erik de la Rose on jäähokimängija.

## Viited

## Välislingid
* Jacob de la Rose NHL.com lehel
* Jacob de la Rose hockeydb.com lehel
Sean Monahan

**Sean Monahan** (sündinud 12. oktoobril 1994 Bramptonis Ontario provintsis) on Kanada jäähokimängija. Ta mängib keskründajana NHL-i klubis Winnipeg Jets.

2010. aastal liitus ta noorteliiga Ontario Hockey League'i klubiga Ottawa 67's.

2013. aastal valis Calgary Flames ta NHL-i ''draft''is kuuenda valikuna. Debüüdi NHL-is tegi ta 3. oktoobril 2013 mängus Washington Capitalsi vastu. Oma NHL-i karjääri esimese värava lõi ta järgmisel päeval mängus Columbus Blue Jacketsi vastu. Monahan kuulus Flamesi põhikoosseisu kogu oma debüüthooaja vältel, visates 75 mänguga kokku 22 väravat.

NHL-i karjääri sajanda värava lõi ta 23. veebruaril 2017 mängus Tampa Bay Lightningi vastu. Ta sai sellega Flamesi ajaloo kõige nooremaks mängijaks, kes on selle tähiseni jõudnud. Flamesis mängis Monahan kokku üheksa hooaega. Tema edukaim hooaeg oli 2018/19, mil ta lõi 34 väravat ja andis 48 väravasöötu.

2022. aasta augustis kaubeldi Monahan Flamesist Montreal Canadiensi.

2024. aasta veebruaris kaubeldi Monahan Canadiensist Winnipeg Jetsi.

Monahan kuulus Kanada jäähokikoondisse 2014. aasta maailmameistrivõistlustel.

## Viited

## Välislingid
* Sean Monahan NHL.com lehel
* Sean Monahan hockeydb.com lehel
T. J. Brodie

**Thomas James "T.J." Brodie** (sündinud 7. juunil 1990 Chathamis Ontario provintsis) on Kanada jäähokimängija. Ta mängib kaitsjana NHL-i klubis Toronto Maple Leafs.

2006. aastal liitus ta noorteliiga Ontario Hockey League klubiga Saginaw Spirit.

2008. aastal valiti ta NHL-i ''draft''is Calgary Flamesi poolt 114. valikuna. Flamesi meeskonnaga liitus ta hooajal 2010–11, kuid suurema osa sellest hooajast veetis ta Flamesi noorteklubis Abbotsford Heat American Hockey League'is. Oma NHL-i karjääri esimese värava lõi ta 2011. aasta novembris mängus Minnesota Wildi vastu.

Pärast NHL-i karjääri kümmet esimest aastat Flamesis siirdus Brodie 2020. aasta oktoobris Maple Leafsi, kellega sõlmis nelja-aastase lepingu.

Brodie kuulus Kanada jäähokikoondisse 2013. aasta maailmameistrivõistlustel.

## Viited

## Välislingid
* T. J. Brodie NHL.com lehel
* T. J. Brodie hockeydb.com lehel
Elias Lindholm

**Elias Viktor Zebulon Lindholm** (sündinud 2. detsembril 1994 Bodenis) on Rootsi jäähokimängija, kes mängib NHL-i klubis Vancouver Canucks keskründajana.

Lindholm alustas karjääri kodumaal Brynäsis. Debüüdi Rootsi kõrgliigas tegi ta hooajal 2011–12.

2013. aastal valis Carolina Hurricanes ta NHL-i ''draft''is  viienda valikuna. Hurricanesiga liitus ta juba hooajal 2013–14. Oma NHL-i karjääri esimese värava lõi ta 10. oktoobril mängus Washington Capitalsi vastu. 18 aasta ja 311 päeva vanuselt sai ta noorimaks rootslaseks, kes on NHL-is skoori teinud.

2018. aasta juunis kaubeldi Lindholm Hurricanesist Calgary Flamesi, kellega ta sõlmis sama aasta juulis kuueaastase lepingu Calgary Flamesiga. 2019. aastal valiti ta hooaja parimaks Rootsi mängijaks NHL-is. Flamesis mängis Lindholm viis ja pool hooaega. Tema edukaim hooaeg oli 2021/22, mil ta lõi 42 väravat ja andis 40 väravasöötu. Ta oli sel hooajal Matthew Tkachuki kõrval Flamesi suurim väravalööja.

2024. aasta jaanuaris kaubeldi Lindholm Flamesist Vancouver Canucksi.

2017. aastal tuli ta Rootsi jäähokikoondisega maailmameistriks.

## Viited

## Välislingid
* Elias Lindholm NHL.com lehel
* Elias Lindholm hockeydb.com lehel
Rahvastiku tervise arengukava

**Rahvastiku tervise arengukavasid** (lühend RTA) on Eestis mitu:
*Rahvastiku tervise arengukava 2009–2020
*Rahvastiku tervise arengukava 2020–2030
Aasta terviseedendaja

**Aasta tervis(e)edendaja** on Eesti Terviseühenduse Ühingu välja antav auhind tähelepanuväärsele terviseedendajale.

Auhinda antakse aastast 2009.

## Laureaadid
*2009 Hele Leek-Ambur
*2010 Elo Paap
*2011 Tiiu Härm
*2012 Liana Varava
*2013 Anu Kasmel
*2014 Mai Maser
*2015 Imbi Jäe ja Vilma Tikerpuu
*2016 Ülle Laasner
*2017 Aili Laasner
*2018 Andrus Lipand
*2019 Sirje Vaask
*2020 Kaidy Aljama
*2021 Maiu Veltbach
*2022 Alice Haav
*2023 Nele Kunder
*2024 Age Tamm

## Vaata ka
*Aasta tervisesõber

## Viited

## Välislingid
*http://www.tervis.ee/tunnustamine/aasta-tervisedendaja/
Aasta tervisesõber

**Aasta tervisesõber** on Eesti Terviseühenduse Ühingu välja antav auhind tähelepanuväärsele tervishoiuga seotud inimesele.

Auhinda antakse aastast 2010.

## Laureaadid
*2010 Evelin Ilves
*2011 Arnold Rüütel
*2012 ETV saade "Ringvaade"
*2013 G4S
*2014 Merike Martinson
*2015 Henrik Kalmet
*2016 Jevgeni Ossinovski
*2017 Rimi Eesti Food AS
*2018 Margus Viigimaa
*2019 Tamo Vahemets
*2020 MTÜ Peaasjad
*2021 Tiina Tambaum
*2022 "Selge pilt" saatemeeskond
*2023 Tervise Arengu Instituut
*2024 SA Kiusamisvaba Kool

## Vaata ka
*Aasta terviseedendaja

## Viited

## Välislingid
*http://www.tervis.ee/tunnustamine/aasta-tervisesober/
Google Ads

**Google Ads** (kuni 24. juulini 2018 **Google AdWords**) on Google'i loodud internetipõhine reklaamiteenus, mis võimaldab tasu eest näidata reklaame Google'i teenustes. Google Ads töötab HTTP küpsiste ja reklaami tellija määratud märksõnade põhjal.

## Reklaamitüübid
* Otsingureklaamid – reklaam kuvatakse Google'i otsingutulemuste kõrval. Näiteks otsitakse sõnapaari "juuksur Tartus" ja vastena tulevad Tartu juuksurisalongid. Otsingutulemuste kohale ilmuvad ettevõtted, kes on ostnud otsingureklaami märgusõnaga "juuksur Tartus".
* Displeireklaamid – tekst- ja bännerreklaamid Gmailis ning rohkem kui kahest miljonist veebisaidist ja rakendusest koosnevas võrgustikus.
* Videoreklaamid – reklaamid YouTube'is.
* Rakendusesisesed reklaamid – eelnev arendamiskogemus pole selleks vajalik.

## Välislingid
* Google Adsi koduleht
Amsterdam (LAV)

**Amsterdam** on  linn Lõuna-Aafrika Vabariigis Mpumalanga provintsis Gert Sibande ringkonnas Mkhondo vallas.

Asula on rajatud 1868. aastal, linnaõigused sai 1881. aasta juunis. Esialgu oli linna nimi Roburnia (luuletaja Robert Burnsi auks). 5. juulil 1882 sai linn Hollandi pealinna järgi uueks nimeks Amsterdam.

Lõuna-Aafrika Vabariigi 2011. aasta rahvaloenduse andmetel oli Amsterdami elanikest mustanahalisi aafriklasi 90,43%, valgeid 7,43%, värvilisi 0,83%, India või Aasia päritolu inimesi 0,40% ja teisi 0,92%. Suulu keelt pidas emakeeleks 78,63% inimesi, afrikaani keelt 7,97%, svaasi keelt 6,22%, inglise keelt 2,10% ja viipekeelt 1,36%.

## Viited
Abdoulaye Doucouré

**Abdoulaye Doucouré** (sündinud 1. jaanuaril 1993 Meulan-en-Yvelinesis) on Prantsusmaal sündinud Mali jalgpallur. Ta mängib poolkaitsjana Premier League'i klubis Everton.

Ta alustas karjääri Prantsusmaa klubis Rennes'i Stade, mille noorteakadeemiaga liitus 2007. aastal. Prantsusmaa kõrgliigas tegi ta klubi meeskonnas debüüdi hooajal 2012–13.

2016. aasta veebruaris liitus ta Inglismaa kõrgliiga klubiga Watford, kuid läks hooaja lõpuni laenule Hispaania kõrgliiga klubisse Granada. Watfordis tegi ta debüüdi hooajal 2016–17. Esimese värava lõi ta Premier League'is 4. märtsil 2017 mängus Southamptoni vastu. Hooajal 2017–18 lõi ta Premier League'is seitse väravat ja ta valiti Watfordi hooaja parimaks mängijaks.

2020. aasta septembris sõlmis ta kolmeaastase lepingu Evertoniga.

Doucouré kuulus aastatel 2009–2014 Prantsusmaa noortekoondistesse. Tänu sellele, et ta on Mali päritolu, otsustas ta 2022. aastal hakata koondises esindama Malit. Mali jalgpallikoondises tegi ta debüüdi 25. märtsil 2022 MM-i valikmängus Tuneesia vastu.

## Viited
Sisemise Tarkuse Festival

**Sisemise Tarkuse Festival** on Tallinna Teeninduskoolis toimuv alternatiivmeditsiini festival.

Festival kasvas välja *'Sisemise Tarkuse Päevadest*. 2019 toimub 14. Sisemise Tarkuse Festival.

## Vaata ka
*Harmoonia päevad

## Viited

## Välislingid
*Festivali koduleht Facebookis
Eksperimentaalarheoloogia

**Eksperimentaalarheoloogia** on arheoloogia valdkond, mis otsib katseid tehes analooge arheoloogiliste esemete ja protsesside tõlgendamiseks. Eksperimentide läbiviimisel kasutatakse mitmeid meetodeid, tehnikaid, analüüse ja lähenemisviise, mis põhinevad arheoloogilisel lähtematerjalil nagu muistsed ehitised või artefaktid.

Näide Eesti eksperimentaalarheoloogiast on Rõuge muinastalu.

## Viited

## Välislingid
*
241 eKr

**241. aasta eKr** ehk *[[ab urbe condita]]* DXIII (513).

## Sündmused
*Esimene Puunia sõda: Kartaago merejõud said roomlastelt lüüa merelahingus Egadi saarte juures.

## Sündinud
*...

## Surnud
*Agis IV, Sparta kuningas
*Eumenes I, Pergamoni valitseja
Bradfordi Eesti Kodu

**Bradfordi Eesti Kodu** on Suurbritannias Bradfordis tegutsev Suurbritannia eestlaste klubi. 

Klubi asutati 1955.

## Viited

## Välislingid
*Koduleht
Sēme vald

**Sēme vald** (läti keeles *Sēmes pagasts*) on vald Lätis Tukumsi piirkonnas. Vald piirneb sama piirkonna Pūre, Zentene, Tume, Smārde ja Engure vallaga.

Valla pindala on 145,4 km². 2016. aasta seisuga elas seal 1265 inimest. Valla keskus on Sēme küla, vallamaja asub aadressil Ezera iela 1A. Vallavanem on Silvija Rabkēviča (ka Zentene valla vallavanem).

## Ajalugu

Vald on kujunenud Brizule (*Bresilgen*), Kaive (*Kaiwen*), Rideļi (*Riddelsdorf*), Rauda (*Rauden*), Plieņi (*Plöhnen*), Svare (*Schwarren*), Vilksala (*Wilxaln*) ja Sēme mõisa (*Sehmen*) maadele. Maareformi ajal kuulus Sēme mõisale 862 ha maad, Brizule mõisale 905 ha, Kaive mõisale 803 ha, Rauda mõisale 418 ha ja Plieņi mõisale 367 ha. Valla tänapäevasele alale jääb veel 21 hektarit Pūre mõisa (*Puhren*) maid ja 23 hektarit Cērkste mõisa (*Zerxten*) maid, lisaks natuke Kārese (*Kahre*) ja Lejase mõisa alasid.

1935. aastal oli Sēme valla pindala 100,02 km². 1945. aastal moodustati vallas Sēme ja Brizule külanõukogu, 1949. aastal vald likvideeriti. Hiljem liideti Sēme külanõukoguga likvideeritavad Brizule ja Vecmokase külanõukogu. 1960. aastal liideti sellega suurem osa Lazdase külanõukogust. 1968. aastal arvati kolhoosi Ļeņina ceļš maad Milzkalne külanõukogu koosseisu. 1990. aastal moodustati Sēme külanõukogust Sēme vald. 2009. aastast kuulub vald Tukumsi piirkonda. 

## Loodus

Vallas asub arvukalt väikseid järvi: Baltene pindalaga 4,3 ha, Ciemene pindalaga 4 hektarit, Ķelda pindalaga 4,6 hektarit, Koknesis pindalaga 1,3 hektarit, Līkaiņi järv pindalaga 3,9 hektarit, Mucenieki järv pindalaga 3,2 hektarit, Sēme järv pindalaga 4,6 hektarit, Sīļezers pindalaga 8,9 hektarit, Pakuļezers pindalaga 5,3 hektarit, Pilsēta järv pindalaga 13,9 hektarit ja Sēme veskijärv pindalaga 1,8 hektarit.

Vallas kasvab arvukalt nimetuid looduskaitsealuseid põlispuid, lisaks neile veel Kaive tamm.

## Kaitstavad objektid

Kultuurimälestistest on kohaliku kaitse all Koršase talu hooned ja hiiepaik Kaive tamm, mis on ühtlasi ka looduskaitse all.

## Asustus

2011. aastal elas vallas 1136 lätlast, 77 venelast, 28 valgevenelast, 13 ukrainlast, 2 poolakat ja 21 leedulast.

Valla külad:

Ülejäänud valla elanikud elasid külade koosseisu mitte kuuluvates taludes. 

Kaives_Senču_ozols.JPG|Kaive Senči tamm
Kaives muiža 2001-05-20.jpg|Kaive mõisa häärber
Brizules muiža 2001-05-20.jpg|Brizule mõisa häärber
Piemineklis Z.A.Meirovica bojāejas vietā - panoramio - Manshtein.jpg|Mälestusmärk Zigfrīds Anna Meierovicsi hukkumispaigas
Raudas muiža - manor.jpg|Rauda mõisa häärber
Viktora Coja liktenīgā avārijas vieta - panoramio.jpg|Mälestusmärk Viktor Tsoi hukkumispaigas


## Viited

## Välislingid
Eskilstuna Eesti Kodu

**Eskilstuna Eesti Kodu** on Rootsis Eskilstunas aadressil Kungsvägen 12 asuv hoone, mis on kohalik Rootsi eestlaste kohtumispaik. Hoonet kasutab kõige rohkem Eskilstuna Eesti Selts.

## Viited

## Välislingid
*https://kultuurirajad.se/et/koht/eskilstuna-eesti-kodu
Göteborgi Eesti Maja

**Göteborgi Eesti Maja** (ka **Göteborgi Eesti Kodu**) on Rootsis Göteborgis hoone, mis on kohalike Rootsi eestlaste kohtumispaik. Hoonet kasutab näiteks Göteborgi Eesti Selts.

## Viited

## Välislingid
*https://kultuurirajad.se/et/koht/g%C3%B6teborgi-eesti-maja
Long Islandi Eesti Kodu

**Long Islandi Eesti Kodu** on USAs New Yorgi osariigis Long Islandil asuv hoone, mis on kohalik USA eestlaste kohtumispaik. Hoonet kasutab teiste seas Long Islandi Eesti Selts.

## Vaata ka
*Vabadussõja mälestussammas Long Islandi Eesti Kodu territooriumil

## Viited

## Välislingid
*http://www.estonianhousenewyork.com/long_island.html
Gröndali Seenioride Kodu

**Gröndali Seenioride Kodu** (ka **Eesti Seenioride Kodu**) on Rootsis Stockholmis Gröndalis asuv Rootsi eestlastest pensionäride asutus. Asutuse esimees on Toivo Tagel.

## Viited
Petro Šelest

**Petro Šelest** (ukraina keeles *Петро Юхимович Шелест*, vene keeles *Пётр Ефимович Шелест* (*Pjotr Šelest*); 1. veebruar/14. veebruar 1908 Harkovi kubermang – 22. jaanuar 1996 Moskva) oli Ukraina NSV ja Nõukogude Liidu partei- ja riigitegelane. Ta oli aastatel 1963–1972 Ukraina KP Keskkomitee I sekretär, aastatel 1964–1973 oli ta Nõukogude Liidu Kommunistliku Partei Keskkomitee Poliitbüroo liige.

Ta sündis aastal 1908 Harkovi kubermangus Zmijievi maakonnas Andrijivka alevis (praeguse haldusjaotuse järgi Harkivi oblastis Balaklija rajoonis). Tema isa oli kehviktalupoeg, nelja Georgi risti kavaler.

## Isiklikku
Tema poeg Vitali Šelest (1940–2020) oli ukraina füüsik.
Sēme

**Sēme**  on küla (*ciems*) Lätis Tukumsi piirkonnas, Sēme valla halduskeskus. 

Sēme asub merepinnast 55 meetri kõrgusel. Külas on põhikool, rahvamaja ja raamatukogu. Küla on kujunenud endise Sēme mõisa Kulve karjamõisa (*Kulven*) ja Sēme kiriku juurde. Asulas on Veldrese, Sēmes skola ja Sēme bussipeatused.

Külas kasvavad kaks tamme, mänd ja sanglepp ümbermõõduga 4.12 meetrit on looduskaitse all.

## Elanike arv


* 127 (1970)
* 216 (1979)
* 343 (1989)
* 345 (2000)

* 336 (2011)
* 426 (2018)
* 300 (2021)
* 429 (2026)


## Viited
Süsteemimudel

**Süsteemimudel** on süsteemiteoorias süsteemi käitumise ja/või struktuuri idealiseeritud kirjeldus teises, harilikult tuttavamas süsteemis, mille toimimist peetakse esimesega analoogseks.

Süsteemimudel võib olla verbaalne, formaalkeelne, matemaatiline võrrand või võrrandite süsteem, arvutiprogramm või riistvaraline seade. 

Tehnikas kasutatakse süsteemi kirjeldamiseks tavaliselt matemaatilisi mudeleid.

## Vaata ka
* Ühtne modelleerimiskeel

## Kirjandus
Blackburn, Simon 2002. Mudel. – *Oxfordi filosoofialeksikon*, 302
Jeffrey Schlupp

**Jeffrey Schlupp** (sündinud 23. detsembril 1992 Hamburgis) on Saksamaal sündinud Ghana jalgpallur. Ta mängib vasakkaitsjana Premier League'i klubis Crystal Palace ja Ghana jalgpallikoondises.

Ta alustas karjääri Leicester Citys, mille noorteakadeemiaga liitus 2005. aastal. Enne seda, kui ta Leicester City põhimeeskonnas debüüdi tegi, mängis ta hooaja 2010–11 laenule Inglismaa kolmanda liiga klubis Brentford, lüües üheksa mänguga koguni kuus väravat. Debüüdi Leicester City meeskonnas tegi ta 9. augustil 2011 liigakarika mängus Rotherham Unitedi vastu, tehes selles mängus kübaratriki. Inglismaa esiliigas tegi ta debüüdi 13. augustil mängus Readingu vastu. Esimese värava lõi ta liigas 1. oktoobril mängus Derby County vastu. Hooajal 2013–14 võideti Inglismaa esiliiga ja tõusti Premier League'isse. Inglismaa kõrgliigas tegi ta debüüdi 16. augustil 2014 mängus Evertoni vastu. Esimese värava lõi ta liigas 4. oktoobril mängus Burnley vastu. Schlupp valiti hooaja lõpuks Leicester City hooaja parimaks noormängijaks ja mängijate poolt parimaks mängijaks. Hooajal 2015–16 tuli ta Leicester Cityga Premier League'i meistriks. Ainsa värava lõi ta sel hooajal liigas 4. oktoobril mängus Norwich City vastu.

2017. aasta jaanuaris liitus ta Crystal Palace'iga. Arvatav üleminekusumma oli 12 miljonit naelsterlingit.

Debüüdi Ghana jalgpallikoondises tegi ta 15. novembril 2014 mängus Gaboni vastu. Koondisekarjääri esimese värava lõi ta 14. juunil 2015 Aafrika rahvaste karikavõistluste valikmängus Mauritiuse vastu.

## Saavutused
;Leicester City
*Premier League: 2015–16
*Football League Championship: 2013–14

## Viited

## Välislingid

* Profiil Crystal Palace F.C. kodulehel
Gild (ansambel)

**Gild** oli Eesti ansambel, mille eesotsas oli Igor Garšnek.

## Koosseis
*Igor Garšnek (klahvpillid)
*Enn Kruuse (bass)
*Ants Laig (kitarr)
*Andrus Kerstenbeck (trummid).

## Viited

## Välislingid
*http://ruja.ee/Teema/907/
Avatud toimik (ansambel)

**Avatud toimik** oli Eesti punkansambel.

## Koosseis
*Vassili Rihm - laul, kitarr
*Märt Porgand - laul, bass
*Pets - trumm.

## Viited

## Välislingid
*Ansamblist punk.bumpclub.ee kodulehel
Hark (ansambel)

**Hark** on Tartus tegutsev Eesti punkansambel.

Ansambel asutati 1998.

## Koosseis
*Katariina - laul
*Martini - bass
*Edy - kitarr
*Martin - trummid.

## Viited

## Välislingid
*Ansamblist punk.bumpclub.ee kodulehel
Hot Kommunist

**Hot Kommunist** on Eesti džäss-punk-progeansambel. 

Ansamblil ilmus 2015. aastal esimene kauamängiv "21. sajandi kodu", mille ilmumine 2001. aastal oli stuudiomaterjali hävimise tõttu edasi lükkunud. 2019. aasta mais ilmus nelja looga EP "Ära määri meie käsi oma verega". 

Pärast esikalbumi ilmumist 2015. aastal lahkus kitarrist Lauri Leis ja tema asemele asus Mikko Nissinen. 

## Koosseis
* Lembit Krull – bass, laul
* Mikko Nissinen – kitarr, taustalaul
* Andres Aru – trummid

## Välislingid
* Ansambel Facebookis
* Ansambel Soundcloudis
* Ansambel YouTube'is
IQ Negative

**IQ Negative** on Haapsalus tegutsev Eesti punkansambel, mis on asutatud 1996. aastal.

## Koosseis
*Marek Lamp (Mäx) – kitarr
*Madis Marleen (Lily) – trummid
*Kaido Kliss (Skin) – kitarr
*Indrek Kalda (Ints) – vokaal, basskitarr

## Vaata ka
*I.Q.Zero

## Viited

## Välislingid
*Ansamblist punk.bumpclub.ee kodulehel
Relyzer

**Relyzer** oli Eesti punkansambel.

## Koosseis
*Raul
*Marko
*Elar.

## Viited

## Välislingid
*Ansamblist punk.bumpclub.ee kodulehel
S.J.K.

**S.J.K.** on Tõrvas tegutsev Eesti punkansambel.

Ansambel asutati 1995.

## Koosseis
*Liis Rändur (Sapients) – laul
*Marika Novikov (Antonio von Selma) – bass
*Kati Novikov (Kalkar) – kitarr
*Kristi Lilleorg (von Jomb) – trumm

## Viited

## Välislingid
*Ansamblist punk.bumpclub.ee kodulehel
Square (ansambel)

**Square** on Pärnu-Jaagupis tegutsev Eesti rokkansambel.

Ansambel asutati 1994

.

## Koosseis
*Mait - vokaal, kitarr
*Rutmar - basskitarr
*Indrek - kitarr
*
*Norman - trummid

## Viited

## Välislingid
*Ansamblist punk.bumpclub.ee kodulehel
Heliotroop (ansambel)

**Heliotroop** on Eesti ansambel.

## Koosseis
*Mingo Rajandi – kontrabass
*Kirke Karja – klaver
*Kadri Voorand – vokaal
*Meelis Vind – klarnetid
*Madis Meister – kitarr
*Eno Kollom – löökpillid.

## Viited

## Välislingid
*http://avarusmusic.com/heliotroop/ansamblist/
6 kolonn

**6 kolonn** oli Eesti punkansambel.

Ansambel tegutses 1986–1989 Tartus.

## Koosseis
*Raigo Sõlg (Siilik) - laul, 
*Hannes Nirk (Hans) - kitarr, 
*Ivo Roolaht (Ruun) - bass, 
*Alari Paluots (Ludri) - trummid.

## Viited

## Välislingid
*Ansamblist punk.bumpclub.ee kodulehel
Svani keel

**Svani keel** on ligikaudu 14 000 kõnelejaga kartveli ehk Lõuna-Kaukaasia keel. See on lähedane gruusia keele sugulaskeel. Kasutatakse lisamärkidega gruusia kirja.

UNESCO hinnangul on svani keel selgelt ohustatud keel.

Svani keel jaguneb kaheks murdeks: ülem- ja alamsvani murdeks.

## Vaata ka
* gruusia keel
* megreli keel
* lazi keel

## Viited

## Välislingid
*http://titus.fkidg1.uni-frankfurt.de/armazi/armaziII/svan/svan.htm
Richard Lewis

**Richard Philip Lewis** (29. juuni 1947 New York, Brooklyn – 28. veebruar 2024 Los Angeles) oli Ameerika Ühendriikide näitleja ja koomik.

Ta sai tuntuks 1980. aastatel *[[standup]]*-koomikuna, hiljem ka filmi- ja teleseriaalinäitlejana. 

Lewis sündis juudi peres. Tema ema oli samuti näitleja ning juba lapsena meeldis Richardile teha selliseid nalju, mis viisid tema õpetajad sageli endast välja. 
Komöödiates hakkas ta esinema 1970. aastatel.

Lewis on õppinud Ohio osariigi ülikoolis. 

USA kaabeltelevisoonikanali Comedy Central kõigi aegade suurimate *standup*-koomikute edetabelis on ta 45. kohal.

Aprillis 2023 teatas ta, et kaks aastat varem oli tal diagnoositud Parkinsoni tõbi. Lewis suri oma kodus Los Angeleses südameseiskumise tagajärjel.

## Välislingid
*
Aromuunid

**Aromuunid** (omakeelne nimetus *rrãmãnj* või *armãnj*) on Balkani maade vähemuslik põlisrahvus, kes räägib romaani keelte hulka kuuluvat rumeenia keelega lähedast aromuuni keelt ehk makedooniarumeenia keelt. 

Tänapäeval elavad nende järeltulijad põhiliselt nii Dobrudža (Ida-Rumeenia) kui ka Kesk- ja Põhja-Kreeka ning vähem Lõuna- ja Kesk-Albaania, Makedoonia, Kosovo ja Edela-Bulgaaria asualadel.

## Vaata ka
*Meglenorumeenlased
Tugirada

**Tugirada** on orienteerumisrada, kus nii maastikule kui ka kaardile on märgitud tähistus, mis abistab orienteerujat orienteerumissooritusel ja kõik kontrollpunktid asuvad tähistuse läheduses. Tugirada on lastele sobiv üleminek nöörirajalt suundorienteerumisrajale.

## Viited
Helen Maroulis

**Helen Louise Maroulis** (sündinud 19. septembril 1991) on kreeka päritolu Ameerika Ühendriikide vabamaadleja, kes võistleb naiste 55 kg ja 53 kg kaaluklassides. 

Ta võitis kuldmedalid maadluse maailmameistrivõistlustel 2015. aastal Las Vegases USAs ja 2011. aastal Pan-Ameerika mängudel Guadalajaras Mehhikos. 2016. aasta suveolümpiamängudel Rio de Janeiros Brasiilias sai temast esimene USA olümpiavõitja naiste vabamaadluses.

## Elulugu
Tema vanavanemad emigreerusid USA-sse Kreekast Kalamose saarelt 1960. aastatel. Maroulis sündis Marylandi osariigis Rockville'is Paula ja Yiannis ("John") Maroulise lapsena. Tema isa on kreeklane. Ta õppis kolm aastat Magruderi keskkoolis, kus temast sai esimesel õppeaastal esimene naismaadleja, kes tuli Marylandi üleosariigilistel maadlusvõistlustel auhinnalisele kohale ning pälvis ka kõige väljapaistvama maadleja tiitli turniiril, kus võitis vanemat poissi, kes oli pälvinud sama tiitli aasta varem. Koolipõlves sai ta maadlejana 99 matšivõitu.

Seejärel siirdus ta algul Marquette Keskkooli Marquette'is Michigani osariigis, siis liitus Missouri Baptisti Ülikooli maadlusnaiskonnaga Saint Louises Missouri osariigis ning lõpuks võistles ta Simon Fraseri Ülikooli naiskonnas Burnabys Briti Columbias Kanadas.

Praeguseks treenib ta USA Olümpiahariduskeskuses (U.S. Olympic Education Center) Põhja-Michigani Ülikoolis (Northern Michigan University).

### Rio de Janeiro 2016
2016. aasta olümpiamängudel Rio de Janeiros seljatas ta Saori Yoshida 4:1 ja võitis kuldmedali. Yoshida oli kõigi aegade auhinnatuim naismaadleja, kes oli võitnud olümpiakullad 2004, 2008 ja 2012). See oli USA esimene olümpiakuld naiste maadluses. Maroulise sõnul oli tema edu taga suuresti tema treener Valentin Kalika.

### Maailmameistrivõistlused 2017
Maroulis võitis kuldmedali, seljatades 58 kg finaalis olümpiapronks Marwa Amri Tuneesiast 11-0.

### Maailmameistrivõistlused 2018
Maroulis sai esimeses raundis lüüa Altona Kolesnikult Aserbaidžaanist. Kaotuse põhjuseks on peetud rasket peapõrutust, mille Maroulis sai turniiril 2018. aasta jaanuaris.

## Viited

## Välislingid

* Helen Maroulis, International Olympic Committee
* Helen Maroulis, United States Olympic Committee
* Helen Maroulis, United World Wrestling
* Helen Maroulis, Rio2016.com
* Helen Maroulise koduleht
* Helen Maroulis My darkest secret that's greater than gold Sports Illustrated, 11. november 2016
ISCC-NBS-i värvide tähistamise süsteemi värvuste loend

Kokku on nimetusi ISCC-BNS-i süsteemis 267. Iga nimetus tähistab 1–4 värvinäidist Munselli värvikaardil. Mõned seaduspärasused:
* Sõna *erk* tähistab puhast värvitooni, st suurimat kromaatilisuse astet.
* Sõnaga *särav* tähistatud värvus on alati heledam kui sõnaga *erk* tähistatud värvus.
* Sõnaga *sügav* tähistatud värvus on alati suurema kromaatilisusega, kuid ei pruugi olla heledam kui sõnaga *tume* tähistatud värvus.
* Sõnaga *kahvatu* tähistatud värvus on alati väiksema kromaatilisusega ja suhteliselt heledam kui sõnaga *hele* tähistatud värvus.
* Ingliskeelse sõna *strong* vastena on siin kasutatud eestikeelset sõna *murtud*.

## Roosad
 

 

 

 

 

## Punased
 

 

 

 

 

 

 

## Kollakasroosad
 

 

 

 

## Punakasoranžid
 
 

## Oranžid
 
 
 

## Oranžkollased
 
 

## Kollased

 

 

## Rohekaskollased

 

 

## Kollarohelised

## Kollakasrohelised

## Rohelised

  

 

## Sinakasrohelised

## Rohekassinised

## Sinised

## Lillakassinised

## Lillad

## Purpurlillad

 

 

## Punakaslillad

 

 

## Lillakaspunased
 
 

 

 

## Akromaatilised värvused
 
 

## Vaata ka
* RAL-värvitoonide loend
* Värvuste loend põhivärvinimede järgi
* Veebivärvid

## Välislingid
* K. L. Kelly, D. B. Judd. Color: universal language and dictionary of names. 1976
* Paul Centore. sRGB Centroids for the ISCC-NBS Colour System. 2016
* ISCC-NBS-i värvide nimetused koos sRGB vastetega, üks variant
* ISCC-NBS-i värvide nimetused koos HEX-koodidega, üks variant w3schools.com veebilehel
Jason Marsden

**Jason Christopher Marsden** (sündinud 3. jaanuaril, 1975 Providenceis Rhode Islands) on Ameerika Ühendriikide näitleja.

## Välislingid
*
Welled

**Welled** on ansambel, mis asutati 1964. aastal Järvakandis.

Ansambli on liikmed olnud näiteks Tauno Vahter, Riho Sibul, Ardo Juhkov jpt. 

2014. aastal tähistas ansambel Järvakandis oma 50. tegevusaastat.

## Välislingid
* https://ajapaik.ee/photo/146328/jarvakandi-ansambel-welled-esinemas/
* https://dea.digar.ee/?a=d&d=vallavaatleja20190601.2.25&e=-------ru-25--1--txt-txIN%7ctxTI%7ctxAU%7ctxTA-------------
* https://reisublogi.blogspot.com/2014/08/welled-50.html
Revali Merekool

**Revali Merekool** on Eesti eramerekool, mille põhitegevus on merenduslik ja mereohutusalane täiendusõpe. On Eesti suurim eraalgatuslik merendusõppeasutus.

## Ajalugu
Kool on asutatud 1989. aastal. 

Koolis on korraldanud enam kui veerandsaja aasta jooksul üle 100 000 koolituskursuse rohkem kui 22 000 inimesele. Koolitatud on muuhulgas inimesi Skandinaaviast, teistest Euroopa riikidest ning isegi Austraaliast, Kanadast ja Filipiinidelt.

## Tegevus
Revali Merekool annab merendus- ja mereohutusalast koolitust väikelaevnikele, vabatahtlikele merepäästjatele, jõustruktuuridele, laevandusettevõtetele ja meremeestele. 

Põhivaldkonnad on merendus, lennundusohutus, avamere- ja tuuleenergeetika ning hobid, vaba aeg ja sukeldumine.

OPITO (Offshore Petroleum Industry Training Organization) tunnistus võimaldab pakkuda spetsiifilist ja standardile vastavat ohutuskoolitust kogu regioonis, sealhulgas Läti, Soome, Rootsi, Poola, Leedu ja Venemaa ettevõtetele. 

Kooli õppehoone asub Tallinnas Paljassaare teel ja eraldi õppekompleks Pirita sadamas.

## Vaata ka
*Eesti Merekool
*TTÜ Eesti Mereakadeemia
*Meremees
*Vabatahtlik merepääste
*STCW

## Välislingid
* Koduleht
* Postimees.ee: Revali Merekoolis avati uudne päästeõppuste bassein.
* Pealinn.ee: Revali Merekool sai kõrgetasemelise koolitusloa.
Corcovado

**Corcovado** (portugali keeles *küürakas*) on mägi Brasiilias Rio de Janeiros.

Mäe tipus asub 1931. aastal valminud 39,6 meetri kõrgune Lunastaja Kristuse kuju.

## Viited